Vita:Ürümcsi

message: Érdekesnek találom, hogy a várostól északra 60 km-re egy óriási kiterjedésű homoksivatag terül el (nyugatra egy kősivatag, mindössze 25 km-re), aminek az esetleges dél felé való terjeszkedése legalábbis aggodalmat kellene hogy keltsen. A kérdésem az, hogy az ottani lakosság, a tudósok és a politikai vezetés tudatában van-e ennek? Tesznek-e valamit a sivatag terjeszkedése ellen? Akármi is az álláspontjuk, jó lenne megemlíteni a cikkben. misibacsi*üzenet 2014. május 4., 22:43 (CEST)
replies: text: A cikkben van szó róla, hogy ennyi lakosra nincs elég víz, ezért csatornán hozzák egy részét. A környező megművelhető területeket víztározókban tárolt vízből öntözik, így ezzel a sivatagosodás ellen is védekeznek.   Andrew69.   2014. május 5., 17:58 (CEST)

text: Öntözéssel legfeljebb a növények kiszáradása ellen védekezhetnek, az elsivatagosodás ellen az nem véd. Az elsivatagosodás szerintem az a folyamat, amikor a sivatag addig növénnyel vagy beépített területtel rendelkező felületet foglal el magának. Ez ellen bizonyos mértékig fásítással és hasonlókkal lehetne védekezni. Itt igazából az érdekelne, hogy ezzel a kérdéssel foglalkoznak-e (az öntözésen kívül, mert az nem ide tartozik). Tehát van-e mondjuk egy távlati, tízéves terv, amiben előirányozzák, hogy beültetnek ennyi vagy annyi területet, hogy a sivatag ne foglalja el olyan gyorsan. misibacsi*üzenet 2014. május 5., 18:44 (CEST)
replies: text: :Ilyenről nincs infóm, de ha találsz valamit, akkor azt építsük be a cikkbe, mert tényleg érdekes lenne olvasni róla.   Andrew69.   2014. május 5., 20:14 (CEST)

text: :Itt van egy elég hosszú leírás, ami a legnagyobb problémának említi a légszennyezést és az elsivatagosodást. Adatok is vannak benne.

text: :http://www.wilsoncenter.org/publication/environmental-health-challenges-xinjiang

text: :Egy rövid összefoglaló:

text: :http://en.cnki.com.cn/Article_en/CJFDTOTAL-ZGSS201101031.htm "The results indicate that the southern area of XinJiang has the highest meteorologically dangerous level of dust storm occurrence"

text: :misibacsi*üzenet 2014. május 5., 21:46 (CEST)
thread_title: Túl közeli sivatag

message: Ezt a szakaszt még az eddiginél jobban át fogom írni, mert fölöslegesnek tartom kiragadott, véletlenszerű dátumokon megadni a napkelte és napnyugta időpontját, meg hogy mikor vannak ezek "normális" időpontban (lehetett volna választani a tavaszi vagy őszi napforduló napját, vagy a legrövidebb/leghosszabb napot). "Normálisnak" az lenne mondható, ha Kínában legalább 3 időzóna lenne, nem pedig 1. Ez az ésszerűtlen politikai döntés 2 órás időeltolódást jelent, mint Ürümcsi esetében is látszik. Ha ennek van valami indoka, azt meg lehetne említeni a cikkben. misibacsi*üzenet 2014. május 4., 22:52 (CEST)
Szerintem ha a kiválasztott dátumok nem tetszenek, írd át őket kevésbé önkényesen (?) kiválasztottakra. Március, június és szeptember "jó" időpontnak tűnnek, január helyett kell csak decembert betenni. Engem egyébként nem zavar így sem.
A helyzet elég különleges ahhoz, hogy részletesen bemutassuk, és forrásokkal megfelelően alátámasztott. Az viszont nem, hogy ez "ésszerűtlen" lenne, ez szerencsére nem is került be a cikkbe. A kínai egységes időzóna egyébként a pekingi idő, földrajzilag az ország legkeletibb része is kiesik ebből, nem csak a nyugati részek.
Érdekes az is, hogy északabbra, Oroszországban általában eltolt időzónákat használnak, némelyiket át is ugorva, és emiatt Oroszország nagy részén a helyi idő és a zónaidő közötti eltérés eléri az Ürümcsiben különlegesnek mondott 2 órát. Ez Moszkvában 1,5 óra, Orenburgban 2,5, az Ürümcsivel egy földrajzi zónába eső Tuvában és Krasznojarszkban éppúgy a pekingi időt használják, mint itt, Irkutszkban pedig már a koreai és japáni időt, Csitában pedig, ami Pekingnél nyugatabbra van, már a kelet-ausztráliai időt, így az eltérés itt is több mint 2 óra!
Ez mindenképpen átgondolást kíván az "ésszerűség" megítélésében.
Peyerk vita 2014. május 11., 09:33 (CEST)
replies: text: A fentieket is figyelembe véve át fogom dolgozni ezt a szakaszt, van még ezzel kapcsolatban 1-2 érdekesség. misibacsi*üzenet 2014. május 12., 19:54 (CEST)

text: Átírtam ezt a részt. misibacsi*üzenet 2014. május 15., 20:00 (CEST)
thread_title:  Időzóna 

message: A KNMH szerint Urumcsi, de szerintem ez (akkori politikailag elfogultan?) inkább a kínai név átírása lehet, mintsem a helyi ujgur névé. Sta064 vita 2020. november 28., 19:02 (CET)
thread_title:  Magyar átírás? 

message: Nem tudok ujgurul, de az arab betűket olvasom, és mivel a cikk szerint az Ürümcsi név ujgur megfelelője "shh'ry" - ami valószínűleg valami seheri lehet, és Irántól keletre lévén jó eséllyel várost jelent. Megnéztem hát az ujgur nyelvű wikicikket. Megérzésem beigazolódott, a város neve ئۈرۈمچى شەھىرى , az pedig az :en:Uyghur alphabets alapján bizony Ürümcsi seheri (hangsúlytalan, tőlem söhöri is lehet). Ez a fentebbi kérdést is megválaszolhatja: ujgurul ئۈرۈمچى, azaz Ürümcsi a neve. Átjavítani nem akarom, mivel kiemelt cikk és most címlapon is van. --Mathae Fórum 2022. március 8., 18:18 (CET)
replies: text: Köszönöm az észrevételt. Javítottam.   Andrew69.   2022. március 15., 17:56 (CET)
thread_title:  Ujgur név